NRK vant i Høyesterett, får tilgang til overvåkingsvideo fra legevakten

I en viktig prinsippavgjørelse har Høyesterett avgjort at NRK må få tilgang til en overvåkingsvideo fra Oslo legevakt der en psykiatrisk pasient ble kvalt til døde av en ambulansesjåfør.

18. des. 2015 15:56 Sist oppdatert 18. september 2019

— Vi er glade og tilfredse over å ha vunnet frem. Dette er en viktig, prinsipiell avgjørelse for pressens rett til innsyn, sier advokat Jon Wessel-Aas, som var partshjelp for NRK da saken gikk for Høyesterett i slutten av november.

I domsslutningen heter det at Spesialenheten for politisaker plikter å utlevere den delen av overvåkingsopptaket som viser at den psykiatriske pasienten Erik Are Stedt forsøker å forlate Oslo legevakt, og frem til et kvelertak utført av en ambulansesjåfør fører til at han dør.